Ved Retten i Hjørring er der i dag faldet dom i sagen mod en ældre mand, der sidste august fik amok med en rendegraver mod to huse på øen. Ifølge anklageskriftet var han tiltalt for at rive dele af de to huse ned, så de samlede skader løb op i næsten to millioner. Anklager ved Nordjyllands Politi Anette Abildgaard fortæller, at han er blevet dømt for hærværk mod de to huse, men da en mentalundersøgelse viser, at han ikke er egnet til almindelig straf, er han i stedet blevet idømt en behandlingsdom. Den tiltalte modtog sin dom, der betyder, at han en gang om året skal mentalundersøges. Behandlingsdommen er uden tidsramme.
En ældre mand er blevet idømt en behandlingsdom, efter han i august gik amok med en rendegraver.